Huawei P Smart Z में हो सकता है पॉप-अप सेल्फी कैमरा, तस्वीरें लीक  
Huawei P Smart Z में 6.59 इंच फुल-एचडी+ स्क्रीन हो सकती है
 Huawei P Smart Z में हो सकता डुअल रियर कैमरा सेटअप
हुवावे के आगामी फोन के पिछले हिस्से में मिली फिंगरप्रिंट सेंसर की झलक
हैंडसेट निर्माता कंपनी हुवावे के आगामी स्मार्टफोन Huawei P Smart Z के रेंडर (ग्राफिक्स से बनी तस्वीर) लीक हो गए हैं। Huawei ब्रांड का यह फोन कंपनी के मौजूदा P Smart (2019) और P Smart+ (2019) को ज्वाइन करेगा। लीक हुई तस्वीर से इस बात का पता चला है कि Huawei P Smart Z में पॉप-अप सेल्फी कैमरा हो सकता है। फोन के स्पेसिफिकेशन भी लीक हो गए हैं, आइए अब आपको Huawei P Smart Z की संभावित कीमत और स्पेसिफिकेशन के बारे में बताते हैं।


हुवावे पी स्मार्ट जे़ड को P Smart Pro नाम से उतारा जा सकता है। वेबसाइट MobielKopen की रिपोर्ट के अनुसार, आगामी Huawei स्मार्टफोन की कीमत 210 यूरो (लगभग 16,200 रुपये) के आसपास हो सकती है और इसे मिडनाइट ब्लैक, एमराल्ड ग्रीन और सेफायर ब्लू रंग में उतारा जा सकता है।

Huawei P Smart Z में हो सकती है 4,000 एमएएच की बैटरीPhoto Credit: Mobielkopen
Huawei P Smart Z के कलर वेरिएंट को MobielKopen और नामी टिप्सटर इवान ब्लास द्वारा शेयर किया गया है। कलर वेरिएंट के अलावा लीक हुई में पॉप-अप सेल्फी कैमरा मॉड्यूल, सिंगल एलईडी फ्लैश के साथ दो रियर कैमरे और फोन के पिछले हिस्से पर फिंगरप्रिंट सेंसर की झलक देखने को मिली है।


हुवावे पी स्मार्ट जे़ड में 6.5 इंच फुल-एचडी+ (1080x2340 पिक्सल) डिस्प्ले और इसका आस्पेक्ट रेशियो 19.5:9 हो सकता है। Huawei P Smart Z में ऑक्टा-कोर हाइसिलिकॉन किरिन 710 प्रोसेसर, 4 जीबी रैम और 4,000 एमएएच की बैटरी दी जा सकती है। फोटो, वीडियो और अन्य चीजों को सेव करने के लिए 64 जीबी स्टोरेज वेरिएंट को उतारा जा सकता है, माइक्रोएसडी कार्ड की मदद से स्टोरेज को 512 जीबी तक बढ़ाना संभव होगा। फोन में 3.5 मिलीमीटर ऑडियो जैक भी दिया जा सकता है।

अब बात कैमरा सेटअप की। Huawei ब्रांड के इस आगामी फोन में दो रियर कैमरे हो सकते हैं, 16 मेगापिक्सल का प्राइमरी सेंसर, जिसका अपर्चर एफ/1.6 और 2 मेगापिक्सल का सेंसर दिया जा सकता है। इसका अपर्चर एफ/2.4 हो सकता है। सेल्फी और वीडियो कॉलिंग के लिए 16 मेगापिक्सल का सेंसर हो सकता है, अपर्चर एफ/2.0 के साथ।
Huawei P Smart Z एंड्रॉयड 9 पाई आउट-ऑफ-ब-बॉक्स के साथ उतारा जा सकता है। इसकी लंबाई-चौड़ाई 163.5 x 77.3 x 8.9 मिलीमीटर और वज़न 197 ग्राम हो सकता है।